Suchinthana/ta-wikipedia huggingface dataset:
நா. சண்முகதாசன்

நா. சண்முகதாசன் (N. Shanmugathasan) என அழைக்கப்படும் நாகலிங்கம் சண்முகதாசன் (சூலை 3, 1920 – பெப்ரவரி 8, 1993) இலங்கைத் தொழிற்சங்கத் தலைவரும், மாவோயிச இடதுசாரி அரசியல்வாதியும் ஆவார். இலங்கை மாவோயிசக் கம்யூனிஸ்டுக் கட்சியின் தொடக்ககால பொதுச் செயலாளராகவும், "மாஓ பாதை" கம்யூனிஸ்ட் கட்சிகளின் சிரேஸ்ட ஆலோசகராகவும் இருந்தவர்.

வாழ்க்கைச் சுருக்கம்
சண்முகதாசன் யாழ்ப்பாணத்தின் மானிப்பாயைச் சேர்ந்தவர். 1938 ஆம் ஆண்டில் கொழும்பு பல்கலைக்கழகக் கல்லூரியில் இணைந்து வரலாற்றுத் துறையில் கல்வி கற்கும் போது பொதுவுடைமைக் கொள்கையாளர்களுடன் தொடர்புகள் ஏற்பட்டது. கேம்பிரிச்சுப் பல்கலைக்கழகத்தில் கல்வி பெற்றுத் திரும்பிய பிரித்தானியக் கம்யூனிஸ்டுக் கட்சித் தோழர்களுடன் தொடர்புகளைப் பேணினார். இரண்டாம் உலகப் போர்க் காலத்தில் ஏகாதிபத்தியங்களுக்கு எதிராகத் துண்டுப் பிரசுரங்கள் வெளியிட்டமைக்காகக் கல்லூரியில் இருந்து விலக்கப்பப்பு, மீண்டும் சேர்த்துக் கொள்ளப்பட்டார். 1940 இல் பல்கலைக்க்ழக மாணவர் ஒன்றியத்தின் பொதுச் செயலாளரானார். 1941 இல் மாணவர் ஒன்றியத்தின் தலைவரானார். பிரித்தானிய ஆதிக்கவாதிகளுக்கும், லங்கா சமசமாஜக் கட்சியின் துரொட்ஸ்கியவாதிகளுக்கும் எதிராக பொதுவுடைமைக் கருத்தில் பற்றுக் கொண்ட மாணவர்களை ஒன்று திரட்டினார்.

1943 இல் பல்கலைக்கழகக் கல்வியை முடித்துக் கொண்டு தொழிற் சங்க இயக்கத்திலிணைந்து இலங்கை கம்யூனிஸ்ட் கட்சியின் முழுநேர அங்கத்தவரானார். கட்சி சீன சார்பு - சோவியத் சார்பு என்று பிரிந்ததைத் தொடர்ந்து 1964 இல் இலங்கை கம்யூனிஸ்ட் கட்சி (மாவோயிஸ்டு) பீக்கிங் அணியின் பொதுச் செயலாளரானார். அக்கட்சி சார்பில் 1965 இல் பொதுத் தேர்தலில் போட்டியிட்டுத் தோல்வியடைந்தார். மக்கள் விடுதலை முன்னணியின் புரட்சியைத் தொடர்ந்து 1971 இல் சண்முகதாசன் கைதாகி ஓராண்டு தடுத்து வைக்கப்பட்டிருந்தார். சிறையிலிருந்த காலத்தில் "ஒரு மார்க்சியவாதியின் பார்வையில் இலங்கை வரலாறு" (A Marxist looks at the History of Ceylon என்ற நூலை எழுதினார்.

மார்க்சிசக் கற்கைகளுக்கான சண்முகதாசன் நிலையம்
மார்க்சியக் கோட்பாட்டை எதிர்காலத்தில் தொடர்ந்து முன்னெடுக்கப்படுவதை உறுதிசெய்துகொள்வதற்கான பங்களிப்பை வழங்கும் ஒரு தளமாக அவரின் பெயரில் 'மார்க்சிசக் கற்கைகளுக்கான சண்முகதாசன் நிலையம்' என்ற இடதுசாரி அமைப்பு கொழும்பில் இயங்கி வருகிறது.

மேற்கோள்கள்

வெளி இணைப்புகள்
 Enver Hoxha Refuted, article by N. Sanmugathasan - 
 இன்றைய நெருக்கடிகளின் நடுவே சண்முகதாசன் பற்றிய நினைவுகள்-1

இலங்கை அரசியல்வாதிகள்
இலங்கைத் தமிழ் அரசியல்வாதிகள்
இலங்கை பொதுவுடமைவாதிகள்
இலங்கை தொழிற்சங்கவாதிகள்
இலங்கைத் தமிழ் இடதுசாரிகள்
இலங்கைத் தமிழ் இறைமறுப்பாளர்கள்
1920 பிறப்புகள்
1993 இறப்புகள்
சிறீ மகாபோதி

சிறீ மகாபோதி (Sri Maha Bodhi) என்பது இலங்கையின் முதல் தலைநகரமான அனுராதபுரத்தில் உள்ள புனித வெள்ளரசு மரம் ஆகும். புத்தர் இருந்து ஞானம் பெற்ற வெள்ளரசு மரத்தின் கிளையில் இருந்து வளர்க்கப்பட்டதே இது என்று கூறப்படுகிறது. இது கிமு 288 ஆம் ஆண்டில் நடப்பட்டதாக இலங்கை வரலாற்று நூல்கள் கூறுகின்றன. மனிதனால் நடப்பட்டதும், அவ்வாறு நடப்பட்ட காலம் அறியப்பட்டதுமான, மரங்களில், உலகிலேயே மிகப் பழமையான மரம் இதுவே எனச் சொல்லப்படுகிறது.

இது நில மட்டத்திலிருந்து 6.5 மீட்டர் உயரமான சமதரையில் நடப்பட்டுள்ளது. சுற்றிலும் பாதுகாப்புச் சுவர்கள் அமைக்கப்பட்டுள்ளது. இலங்கையில் பௌத்தர்களினால் மிகப் புனிதமாக மதிக்கப்படும் பௌத்த சின்னம் இதுவே என்பதுடன் உலகம் முழுவதிலும் உள்ள பௌத்தர்களாலும் இது பெரிதும் மதிக்கப்படுகின்றது.  இதைச் சுற்றியுள்ள சுவர், கீர்த்தி ஸ்ரீ ராஜசிங்கன் என்னும் அரசன் காலத்தில், இம் மரத்தைக் காட்டு யானைகளிடமிருந்து பாதுகாப்பதற்காகக் கட்டப்பட்டதாகச் சொல்லப்படுகின்றது.

புத்தர் ஞானம் பெற்ற வெள்ளரசு மரத்தின் கிளை கிமு மூன்றாம் நூற்றாண்டில், அசோகப் பேரரசரின் மகளும், பௌத்த பிக்குணியும் ஆன சங்கமித்தை என்பவரால் இலங்கைக்குக் கொண்டுவரப்பட்டது. இந்த மகாபோதி மரம், அனுராதபுரத்திலிருந்த மகாமேகவண்ண பூங்காவில் இலங்கை அரசன் தேவநம்பியதீசன் என்பவனால் நடப்பட்டது.

வெளி இணைப்புகள்
உயிர்ப்புள்ள பாரம்பரியம் - ஜய சிறீ மகாபோதி 
யுனெஸ்கோ உலகப் பாரம்பரியம் - அனுராதபுரம் புனித நகரம் 
சிறீ மகாபோதி சுற்றுலா இணையத் தளம் 
புத்தரும் போதி மரமும்

மேற்கோள்கள்

பௌத்த கோயில்கள்
இலங்கையிலுள்ள பௌத்த ஆலயங்கள்
இலங்கையின் தொல்லியற்களங்கள்
பௌத்த யாத்திரைத் தலங்கள்
இலங்கையில் பௌத்தம்
அபயகிரி விகாரை

2 நூற்றாண்டுகள் முதல், கி.பி 9 ஆம் நூற்றாண்டு வரை இல்லையெனில் தலை நகரமாக இருந்த அனுராதபுரம், ஒரு அரசியல் தலைமை இடமாக விளங்கியது மட்டுமன்றிப் பல பௌத்த சமய வணக்கத் தலங்களையும், பௌத்த பிக்குகளுக்கான மடங்களையும் கொண்டிருந்தது. பௌத்த மக்களின் முக்கிய யாத்திரைக்கு உரிய இடமாக விளங்கிய அனுராதபுரம் நகரத்தின் வடக்குப் பகுதியில், உயர்ந்த மதில்களால் சூழப்பட்டு, நீராடுவதற்கான குளங்களையும், அலங்கார வேலைப்பாடுகளைக் கொண்ட அழகிய கட்டிடங்களையும்,  கொண்ட அபயகிரி விகாரை 235 எக்டேர் பரப்பளவில் அமைந்திருந்தது. அனுராதபுரத்திலிருந்த, அவ்வாறான 17 சமய நிறுவனங்களில் ஒன்றாக விளங்கிய அபயகிரி விகாரை, அவற்றுள் முக்கியமான ஐந்து விகாரைகளுள் மிகப் பெரியது ஆகும்.

அபயகிரி விகாரை, பௌத்த துறவிமடக் கட்டிடத் தொகுதியாக விளங்கியது மட்டும் அன்றிப் பௌத்த துறவிகளின் சங்கமாகவும் தொழிற்பட்டது. இது, இலங்கையின், வரலாறு, பாரம்பரியம், வாழ்க்கை முறை முதலானவை தொடர்பான தகவல்களைப் பதிந்து பாதுகாத்தது. கி.மு இரண்டாம் நூற்றாண்டில் தொடங்கப்பட்ட இது, கி.பி முதலாம் நூற்றாண்டில், உலகின் பல பகுதிகளையும் சேர்ந்த, பௌத்த அறிஞர்களைக் கவரும் அனைத்துலக நிறுவனம் ஆனது. கிளை நிறுவனங்களூடாக நடைபெற்ற இதன் செயற்பாடுகளின் தாக்கத்தை உலகின் பல பகுதிகளிலும் காண முடியும்.

மேற்கோள்கள்

வெளி இணைப்புகள்
Discover Sri Lanka - More information & images about Abhayagiri Dagaba 
 This page incorporates content from  Dr. Rohan Hettiarachchi's  used with permission of website owner.
Abhayagiri Vihara - The Northem Monastery (Uttararamaya)
Abayagiri Monastery – අභයගිරි විහාරය
A Record of Buddhistic Kingdoms, by Fa-hsien 

இலங்கையிலுள்ள பௌத்த ஆலயங்கள்
இலங்கையின் தொல்லியற்களங்கள்
பௌத்த யாத்திரைத் தலங்கள்
கே. வி. எஸ். வாஸ்

கே. வி. எஸ். வாஸ் (1912 – ஆகத்து 30, 1988) இலங்கையின் தலைசிறந்த பத்திரிகையாளராக, எழுத்தாளராக விளங்கியவர்.

வாழ்க்கைக் குறிப்பு
கும்பகோணம் வேதாந்தம் சீனிவாச ஐயங்கார் என்ற இயற்பெயர் கொண்ட கே. வி. எஸ். வாஸ் தமிழ்நாடு, கும்பகோணத்தில் பிறந்தார். தமிழ், ஆங்கிலம், சமக்கிருதம் ஆகிய மொழிகளில் புலமை கொண்டவர். திருச்சி புனித யோசப்பு கல்லூரியில் கல்வி கற்றுப் பின்னர் பொருளாதாரத்தில் முதுகலைப் பட்டம் பெற்றார்..

இலங்கை வருகை
1930 ஆம் ஆண்டில் சுப்பிரமணியம் செட்டியாரால் ஆரம்பிக்கப்பட்ட வீரகேசரி பத்திரிகை நிறுவனத்தில் மொழிபெயர்ப்பாளராக இணைந்து 1942 ஆம் ஆண்டில் இலங்கை வந்தார். அவரது அயராத உழைப்பினாலும் எழுத்துத் திறமையினாலும் வீரகேசரி பத்திரிகையின் நிருபராக, உதவி ஆசிரியராக, ஆசிரியராக, பின் 1953 ஆம் ஆண்டில் பிரதம ஆசிரியராகப் படிப்படியாகப் பதவி உயர்வு பெற்றார். அரசியல் தலைவர்கள், தொழிற்சங்க வாதிகள், மற்றும் சமூகப் பிரமுகர்களுடன் நெருங்கிய தொடர்புகளைப் பேணினார்.

எழுத்தாளராக
15 வயதிலேயே இவரது கத்திச் சங்கம் என்ற சிறுகதை சுதேசமித்திரன் பத்திரிகையில் வெளிவந்தது. பாப்புலர் மேகசீன் (Popular Magazine) என்ற இதழையும் நடத்தினார். சுதேசமித்திரன் வார இதழில் இவர் எழுதிய 'கரும்பூதம் அல்லது கள்வனைக் காதலித்த காரிகை' என்னும் தொடர்கதை 1937 ஏப்ரல் 18 முதல் வெளிவந்தது. கண்டி அரசி டோனா கத்தரீனாவின் வாழ்க்கையை அடிப்படையாக வைத்து கண்டியரசி என்ற வரலாற்றுப் புதினத்தை 1940 இல் எழுதி வெளியிட்டார். கைம்பெண்ணின் கண்ணீர் என்ற சமூக சீர்திருத்த நூலை எழுதி 1939 இல் வெளியிட்டார்.

வீரகேசரி பத்திரிகையில் குந்தளப் பிரேமா (1951), நந்தினி, தாரிணி, பத்மினி, ஆஷா, சிவந்தி மலைச்சாரலிலே, அஞ்சாதே அஞ்சுகமே போன்ற பல துப்பறியும் புதினத் தொடர்களை ரஜனி, வால்மீகி ஆகிய புனைபெயர்களில் எழுதினார். பல ஆன்மீகக் கதைகளும் எழுதினார். இவரது தொடர்கதைகள் பல அக்காலத்திலே வீரகேசரி பிரசுரங்களாக வெளிவந்தன. ஈழத்தின் கதை என்ற பெயரில் இலங்கையின் வரலாற்றை ஆனந்த விகடனில் தொடராக எழுதினார். இத்தொடரை 2008 ஆம் ஆண்டில் அவரது மகன் கே. வி. எஸ். மோகன் (கதம்பம் மோகன்) நூலாக வெளியிட்டார்.

சென்னை த இந்து பத்திரிகைக்கும் மலேசியாவின் தமிழ் நேசன் பத்திரிகைக்கும் 32 ஆண்டுகாலம் இலங்கை நிருபராகப் பணியாற்றினார். கல்கி வார இதழில் இலங்கைக் கடிதம் என்ற தலைப்பில் வாராந்தம் இலங்கைச் செய்திகளை வெளியிட்டார்.

1975 ஆம் ஆண்டில் வாஸ் பத்திரிகை ஆசிரியர் தொழிலில் இருந்து ஓய்வு பெற்றார். ஆனால் அவர் தொடர்ந்து 1988இல் இறக்கும்வரை பத்திரிகைகளில் எழுதி வந்தார். இவரது மனைவியின் பெயர் வேதவல்லி. இவர்களுக்கு 3 பிள்ளைகள். மகன் கே. வி. எஸ். மோகன் 'கதம்பம்' என்ற மாத இதழை வெளியிட்டு அதன் ஆசிரியராகவும் பணியாற்றினார்.

மேற்கோள்கள் 

ஈழத்து எழுத்தாளர்கள்
இலங்கைப் பத்திரிகையாளர்
1912 பிறப்புகள்
1988 இறப்புகள்
கொழும்பு மாவட்ட நபர்கள்
தஞ்சாவூர் மாவட்ட நபர்கள்
தமிழ் எழுத்தாளர்கள்
அறிந்தும் அறியாமலும் (திரைப்படம்)

அறிந்தும் அறியாமலும் இது 2005ஆம் ஆண்டு வெளியான தமிழ்த் திரைப்படம் ஆகும். இந்த திரைப்படத்தை விஷ்ணுவர்த்தன் இயக்கியுள்ளார். இந்த திரைப்படத்தில் ஆர்யா, பிரகாஷ் ராஜ், நவ்தீப், சமிக்சா உள்ளிட்ட பலர் நடித்துள்ளார்கள்.

கதைச்சுருக்கம்
நாகர்கோவிலில் வசித்துவரும் சத்யா (நவ்தீப்) அங்கு சக மாணவர்களுடனும் சுற்றித்திரியும் வேளையில் அழகிய பெண்ணொருவரைக் காண்கின்றார்.அவள் மீது மனதைக் கொடுக்கும் சத்யா பின்னர் சென்னையில் படிப்பதற்காகவும் வருகின்றார்.அங்கு வரும் இவருக்கு ஆச்சரியம் காரணம் அவர் தனது கிராமத்தில் பார்த்த கனவுக்கன்னியைச் சென்னையில் மிக நாகரீகமான முறையில் காண்கின்றார்.இதனைத் தொடர்ந்து காடையனான குட்டியினால் (ஆர்யா) தவறுதலாக சத்யாவின் மனக்கவர்ந்தவள் சுடப்பட்டு காயமடைகின்றாள்.இதனைப் பார்த்த சத்யா குட்டியைக் காவல் துறையினரிடம் காட்டிக்கொடுக்கின்றான்.இதனைத் தொடர்ந்து குட்டியின் தந்தையான ஆதியின் (பிரகாஷ் ராஜ்) காடையர்களால் தேடப்பட்டுப் பின்னர் குட்டியால் மன்னிக்கப்படுகின்றான் சத்யா.இதனைத் தொடர்ந்து சத்யா தனது சகோதரனெனத் தெரிந்து கொள்ளும் குட்டி பின்னர் அவனைத் தன் தந்தையிடமும் அழைத்துச் செல்கின்றான்.இறுதியில் என்ன நடைபெறுகின்றது என்பது திரைக்கதை முடிவு.

நடிகர்கள்
 ஆர்யா
 பிரகாஷ் ராஜ்
 நவ்தீப்
 சமிக்சா
 கிருஷ்ணா

மேற்கோள்கள்

வெளியிணைப்புகள்
அறிந்தும் அறியாமலும்

2005 தமிழ்த் திரைப்படங்கள்‎
ஆர்யா நடித்துள்ள திரைப்படங்கள்
இந்தியத் தமிழ்த் திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
பிரகாஷ் ராஜ் நடித்த திரைப்படங்கள்
இசுவாகம்

ஸ்வாகம் (My Own) (1994)  ஆம் ஆண்டு வெளிவந்த மலையாள மொழித் திரைப்படமாகும்.இத்திரைப்படம் பிரான்ஸ் நாட்டில் நடைபெற்ற கேன்ஸ் சர்வதேச திரைப்பட விழாவில் 1994 ஆம் ஆண்டு காண்பிக்கப்பட்டதும் குறிப்பிடத்தக்கது.

கதை

இரு குழந்தைகளுக்குத் தாயான அன்னபூர்னாவின் குடும்பம் மிகவும் எளிய குடும்பமாகும்.அண்மையில் இறந்து போன தனது கணவருக்குச் சொந்தமான தேனீர்க்கடையில் வரும் வருமானங்களை வைத்து குடும்பச் செலவுகளை ஏற்கும் தாயாக விளங்குகின்றார் அன்னபூர்னா.இவரின் மகனான கண்ணன் பள்ளியில் கவனம் செலுத்தாதனால் பரீட்சையில் தோல்வியடைகின்றான்.இதன் பின்னரும் படிப்பதற்கு இவனால் முடியாது என்பதனை அறிந்து கொள்ளும் அன்னபூர்னா தன் மகனை இராணுவச் சேர்ப்பிற்காக அனுப்புகின்றாள்.அங்கு வேலை கிடைத்து குடும்பத்தில் புது மலர்வு ஏற்படும் என்று எண்ணிய அவள் இராணுவத்தில் மகனைச் சேர்ப்பதற்காக பெருந்தொகையான பணத்தினை இராணுவத் தலைமை அதிகாரிக்கு வழங்குகின்றாள்.பின்னர் அம்முகாமில் ஏற்பட்ட தகராற்றினால் தன் மகன் கொல்லப்படுவதனைக் கேட்டு அறிந்து பதற்றத்துடன் தன் மகனின் உடலைக் கொண்டு செஞ்சிலுவைச் சங்க வாகனத்தில் கொண்டு வருகின்றாள்.தனது சகோதரனையும் தாயையும் எதிர்பார்த்துக் காத்திருக்கின்றாள் அன்னபூர்னாவின் மகள்.

விருதுகள்

1995 பெர்கமோ திரைப்பட கூட்டம் (இத்தாலி) 
 வென்ற விருது - பிரோன்ஸ் ரோசா கமுனா - சஜ்ஜி.என் கருன்

1994 கேன்ஸ் திரைப்பட விழா (பிரான்ஸ்) 
 பரிந்துரைக்கப்பட்டது - Golden Palm - சஜ்ஜி.என் கருன்

1995 தேசிய திரைப்பட விருது (இந்தியா) 
 வென்ற விருது - சில்வர் லோட்டஸ் விருது - மக்கள் விருது - சஜ்ஜி.என் கருன்

1995 இன்ஸ்புரூக் திரைப்பட விழா (ஆஸ்திரியா) 
 வென்ற விருது - சிறந்த திரைப்படம்  - சஜ்ஜி.என் கருன்

வெளியிணைப்புகள்
ஸ்வாகம்

1994 மலையாளத் திரைப்படங்கள்
இந்திய மலையாளத் திரைப்படங்கள்
சிந்து பைரவி (திரைப்படம்)

சிந்து பைரவி (Sindhu Bhairavi) 1985ஆம் ஆண்டு வெளிவந்த தமிழ்த் திரைப்படமாகும். கே.பாலச்சந்தர் இயக்கத்தில் வெளிவந்த இத்திரைப்படத்தில் சுகாசினி, சிவக்குமார்
மற்றும் பலர் நடித்திருந்தனர்.

கதை 

கருநாடக இசை மேதையாக விளங்குபவரான சிவக்குமார் தனது கச்சேரிப் பயணத்தில் ஒரு சமயம் சுகாசினியைச் சந்திக்கின்றார். சுகாசினியும் அவருக்குச் சவாலாக கருநாடக இசையினை அனைத்து மக்களுக்கும் சென்றடையும்வகையில் தமிழிலும் பாட வேண்டுகின்றார். ஏனெனில் கருநாடக சங்கீதத்தில் பெரும்பாலும் தெலுங்கு மற்றும் வடமொழியின் தொற்றுதல்கள். இவரின் இக்கூற்றினை கோபத்துடன் நோக்கிய சிவக்குமார் பின்னர் சுகாசினையையே பாடவும் அனுமதிக்கின்றார். அந்த மேடையில் பாடி பலரது கைதட்டுதல்களையும் பெறும் சுகாசினியைக் காதலும் செய்கின்றார் சிவக்குமார். இசையின் மீதான ஆர்வம் சற்றும் இல்லாத தனது மனைவியினை வெறுக்கும் சிவக்குமார் பின்னர் சுகாசினியைக் காதல் கொள்ளவும் தொடங்குகின்றார். இவற்றைத் தெரிந்து கொள்ளும் அவர் மனைவி அவருடன் சேருகின்றாரா என்பதே கதையின் முடிவு.

நடிப்பு 
 சிவகுமார் - ஜே. கே பாலகணபதியாக 
 சுஹாசினி- சிந்து 
 சுலக்சனா- பைரவி 
 டெல்லி கணேஷ்- குருமூர்த்தியாக 
 ஜனகராஜ்- கஜபதியாக
 பிரதாப் போத்தன்- சஞ்சீவியாக 
 டி. எஸ். இராகவேந்திரா- நீதிபதி பாரதி கண்ணனாக 
 மணிமாலா- சிந்துவின் தாயாக 
 சார்லி- ராமானுஜமாக 
 கவிதாலயா கிருஷ்ணன் - பாரதி கண்ணனின் வண்டி ஓட்டுநர்
 ஆர். சுந்தரமூர்த்தி ஜே.கே.பி.யின் வண்டி ஓட்டுநர்

விருதுகள்

1986 தேசிய திரைப்பட விருது (இந்தியா) 
 வென்ற விருது - சில்வர் லோட்டஸ் விருது - சிறந்த நடிகை - சுஹாசினி 
 வென்ற விருது - சில்வர் லோட்டஸ் விருது - சிறந்த இசையமைப்பாளர் - இளையராஜா 
 வென்ற விருது - சில்வர் லோட்டஸ் விருது - சிறந்த பின்னணிப்பாடகி - சித்ரா

பாடல்கள் 
கலை வாணியே - கே. ஜே. யேசுதாஸ்
மகாகணபதிம் - கே. ஜே. யேசுதாஸ்
மரி மரி நின்னே - கே. ஜே. யேசுதாஸ்
மோகம் எனும் - கே. ஜே. யேசுதாஸ்
நான் ஒரு சிந்து - கே.எஸ் சித்ரா
பாடறியேன் படிப்பறியேன் - கே.எஸ் சித்ரா
பூமாலை வாங்கி - கே. ஜே. யேசுதாஸ்
தண்ணி தொட்டி - கே. ஜே. யேசுதாஸ்
ஆனந்த நடனம் - கே. ஜே. யேசுதாஸ்
அத்கித்ய - கே. ஜே. யேசுதாஸ்
நீ தய ராதா - கே. ஜே. யேசுதாஸ்
யோச்சனா கமல லோச்சனா - கே. ஜே. யேசுதாஸ்

மேற்கோள்கள்

வெளியிணைப்புகள் 
சிந்து பைரவி

1985 தமிழ்த் திரைப்படங்கள்‎
கே. பாலசந்தர் இயக்கிய தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
சிவகுமார் நடித்த திரைப்படங்கள்
சுஹாசினி நடித்த திரைப்படங்கள்
டெல்லி கணேஷ் நடித்த திரைப்படங்கள்
ஜனகராஜ் நடித்த திரைப்படங்கள்
சார்லி நடித்த திரைப்படங்கள்
சேது (திரைப்படம்)

சேது (Sethu) 1999 ஆம் ஆண்டு வெளிவந்த தமிழ்த் திரைப்படமாகும். பாலாவின் இயக்கத்தில் வெளிவந்த இத்திரைப்படத்தில் விக்ரம், அபிதா,சிவகுமார் மற்றும் பலர் நடித்திருந்தனர். இசையமைப்பாளர் இளையராஜா இப்படத்திற்கு இசையமைத்தார்.

வகை 
காதல்படம்

கதை 

கல்லூரியில் காடையர்கள் தலைவனாக இருக்கும் சேது (விக்ரம்) என்ற பட்டத்தையுடைய மாணவர் அங்கு புதிதாகக் கல்வி பயில வரும் மாணவியான அபிதாவைக் காதலிக்கின்றார். அவள் மீதிருந்த காதலை வெளிப்படுத்திப் பலமுறை தெரிவிக்கின்றார். இருப்பினும் அபிதா பயத்துடன் காணப்படுகின்றாள். இதனைப் பார்த்த சேதுவும் அபிதாவைக் கடத்திச் சென்று காதலிக்காவிடில் கொன்றுவிடுவேன் எனவும் மிரட்டுகின்றார். இதன்பின்னர் சேதுவைக் காதலிக்கின்றார் அபிதா. இதற்கிடையில் சேதுவின் எதிரிகளினால் சேது தாக்கப்பட்டு மனநோயாளியாகின்றார். பின்னர் மனநோயாளிகள் காப்பகத்திற்கு சிகிச்சைக்காக அழைத்துச் செல்லப்படுகின்றார். சேதுவிற்காக ஏங்கியிருக்கும் அபிதாவிற்கு அவர் வீட்டில் திருமண ஏற்பாடுகள் நடைபெறுகின்றன. இச்சமயம் மனநோயாளிகள் காப்பகத்திலிருந்த சேதுவிற்கு நோய் சிறிதாகக் குறைந்தது. ஆகவே விழித்துக்கொண்ட சேது இரவோடு இரவாக அக்காப்பகத்திலிருந்து தப்பி ஓடுகின்றான். அபிதாவின் வீட்டை நோக்கி ஓடிச் செல்லும் பொழுது அங்கு அபிதா தற்கொலை செய்து கொண்டிருப்பதைக் கண்டு மனம் நொந்து போகின்றான்.

விருதுகள்
2000 தேசிய விருது (இந்தியா) 
 வென்ற விருது - சில்வர் லோட்டஸ் விருது - சிறந்த வட்டாரமொழித் திரைப்படம் (தமிழ்) - சேது - பாலா

பாடல்கள்

சேதுவுக்கு - அருண் மொழி 
வார்த்தை தவறி - இளையராஜா  
காதலென்ன காதலென்ன - ஸ்வர்ணலதா  
விடிய விடிய - உன்னிகிருஷ்ணன்  
கான கருங்குயிலே - கோவை கமலா 
சிக்காத சிட்டொன்று - உன்னிகிருஷ்ணன், அருண் மொழி 
எங்கே செல்லும் - இளையராஜா

துணுக்குகள்
 இத்திரைப்படத்தின் மாபெரும் வெற்றியினைத் தொடர்ந்து 2003 ஆம் ஆண்டில் ஹிந்தியில் மறு தயாரிப்பு செய்து வெளியிடப்பட்டது. தேரே நாம் 
கன்னடத்திலும்,தெலுங்கு மொழிகளிலும் மொழி மாற்றம் செய்து வெளியிடப்பட்டதும் குறிப்பிடத்தக்கது.

மேற்கோள்கள்

வெளியிணைப்புகள்

1999 தமிழ்த் திரைப்படங்கள்
இந்தியத் தமிழ்த் திரைப்படங்கள்
விக்ரம் நடித்துள்ள திரைப்படங்கள்
சிவகுமார் நடித்த திரைப்படங்கள்
இளையராஜா இசையமைத்த திரைப்படங்கள்
அறிமுக இயக்குநர் திரைப்படங்கள்
சிறந்த திரைப்படத்திற்கான தேசிய விருது வென்ற தமிழ்த் திரைப்படங்கள்
மனோபாலா நடித்த திரைப்படங்கள்
கருத்தம்மா (திரைப்படம்)

கருத்தம்மா (Karuthamma) (1994) ஆம் ஆண்டு வெளிவந்த தமிழ்த் திரைப்படமாகும். பாரதிராஜா இயக்கத்தில் வெளிவந்த இத்திரைப்படத்தில் ராஜா, மகேஷ்வரி போன்ற பலர் நடித்திருந்தனர்.

வகை 
கிராமப்படம்

நடிகர்கள்
 ராஜா ஸ்டீபனாக 
 கருத்தம்மாவாக ராஜஸ்ரீ 
 மகேஸ்வரியை ரோசி போன்று
 சரண்யா- பொன்னாத்தா 
 மூக்கையனாக பெரியார் தாசன் 
 ஆர் சுந்தர்ராஜன் சூசை போன்று
 செல்லமுத்துவாக கமலா சேகர் 
 ஜனகராஜ்- காளியம்மாவின் கணவர்  
 வடிவேலு செவலைக்காளை போன்று
 பொன்வண்ணன் தவசி
 வடிவுக்கரசி- காளியம்மா 
 எஸ்.என்.லட்சுமி- மூலி
 வாணி- மூக்காத்தா 
 தேனி முருகன் - சுடலை 
 வையாபுரி - பஸ் நடத்துனராக

தயாரிப்பு
இந்தப் படத்திற்கு பாரதிராஜாவின் தாயார் பெயரிடப்பட்டது. இந்தக் கதை ஒரு கிராமத்தில் நிகழ்ந்த ஓர் உண்மை வாழ்க்கை சம்பவத்தை அடிப்படையாகக் கொண்டது. திரைக்கதை பாரதிராஜாவின் உறவினர் எம்.ரத்னகுமார் எழுதியதாகும். பச்சையப்பா கல்லூரியில் பேராசிரியராகப் பணியாற்றிய பெரியார் தாசன், ராஜஸ்ரீ மற்றும் மகேஸ்வரி ஆகியோரைப் போலவே இந்தப் படத்திலும் அறிமுகமானார்; ராஜஸ்ரீயின் குரலை ராதிகா டப்பிங் செய்தார். படத்தின் கலை இயக்குனரான கமலசேகர் கிராமத் தலைவரான செல்லமுத்துவையும் சித்தரித்தார்.

விருதுகள்
1995 தேசிய திரைப்பட விருது (இந்தியா) 
 வென்ற விருது - சில்வர் லோட்டஸ் விருது - சிறந்த பின்னணிப்பாடகி  - சுவர்ணலதா
 வென்ற விருது - சில்வர் லோட்டஸ் விருது - சிறந்த பாடலாசிரியர் - வைரமுத்து 
 வென்ற விருது - சில்வர் லோட்டஸ் விருது - சிறந்த வட்டார மொழிப் படம்

பாடல்கள்
பாடலாசிரியர் - வைரமுத்து

தென்மேற்குப் பருவக் காற்று - உன்னிகிருஷ்ணன், கே.எஸ் சித்ரா
போறாளே பொன்னுத்தாயி - உன்னி மேனன், சுஜாதா
போறாளே பொன்னுத்தாயி - சுவர்ணலதா
பச்சக்கிளி பாடும் - சாகுல் ஹமீது, மின்மினி
காடு பொட்டக் காடு - பாரதிராஜா, மலேசியா வாசுதேவன்
ஆராரோ ஆரிரரோ - டி. கே. கலா, தீபன் சக்ரவர்த்தி

வெளியிணைப்புகள்
கருத்தம்மா

மேற்கோள்கள்

1994 தமிழ்த் திரைப்படங்கள்‎
கிராமத் திரைப்படங்கள்
பாரதிராஜா இயக்கிய தமிழ்த் திரைப்படங்கள்
இந்தியத் தமிழ்த் திரைப்படங்கள்
ஏ. ஆர். ரகுமான் இசையமைத்த திரைப்படங்கள்
ஜனகராஜ் நடித்த திரைப்படங்கள்
வடிவேலு நடித்த திரைப்படங்கள்
வடிவுக்கரசி நடித்த தமிழ்த் திரைப்படங்கள்
மஜ்னு

மஜ்னு (Majunu) 2001  ஆம் ஆண்டு வெளிவந்த தமிழ்த் திரைப்படமாகும். ரவிச்சந்திரன் இயக்கத்தில் வெளிவந்த இத்திரைப்படத்தில் பிரசாந்த், ரிங்கி கன்னா, ரகுவரன், நாசர் போன்ற பலர் நடித்துள்ளது குறிப்பிடத்தக்கது. இத்திரைப்படத்தினை லண்டன் நகரில் உள்ள தமிழ்த் தொலைக்காட்சி சேவை நிறுவனமான Cee I TV மூலம் வெளியிடப்பட்டதும் குறிப்பிடத்தக்கது. படம் வியாபாரரீதியாக வெற்றியடைந்தது.

மேற்கோள்கள்

வெளி இணைப்புகள் 

2001 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
ஹாரிஸ் ஜயராஜ் இசையமைத்த தமிழ்த் திரைப்படங்கள்
ரகுவரன் நடித்த திரைப்படங்கள்
விவேக் நடித்த திரைப்படங்கள்
பிரசாந்த் நடித்த திரைப்படங்கள்
நாசர் நடித்த தமிழ்த் திரைப்படங்கள்
யசுனாரி கவபட்டா

யசுனாரி கவபட்டா (川端 康成 Kawabata Yasunari, சூன் 11, 1899 - ஏப்ரல் 16, 1972) நோபல் பரிசு பெற்ற யப்பானிய நாவலாசிரியர் ஆவார். சாகாவில் பிறந்த இவர் சிறுவயதிலேயே நெருங்கிய உறவினர்கள் அனைவரையும் இழந்தவர். செய்தியாளராகவும் பணியாற்றியுள்ளார். 1968 இல் இலக்கியத்துக்கான நோபல் பரிசு பெற்ற முதல் யப்பானியரானார். யப்பானிய இலக்கியங்களை ஆங்கிலத்துக்கும் பிற மேலைத்தேய மொழிகளுக்கும் மொழிபெயர்ப்பதில் குறிப்பிடத்தக்க ஊக்குவிப்பாளராக இருந்தார். 1972 இல் தற்கொலை செய்து கொண்டார். தற்கொலைக்கான காரணம் எதுவும் தெளிவாகத் தெரியவரவில்லை.

நோபல் இலக்கியப் பரிசு பெற்றவர்கள்
சப்பானிய எழுத்தாளர்கள்
1899 பிறப்புகள்
1972 இறப்புகள்
நோபல் பரிசு பெற்ற சப்பானியர்கள்
ஜான் கால்ஸ்வர்தி

ஜான் கால்ஸ்வர்தி (John Galsworthy, ஆகத்து 14, 1867 - சனவரி 31, 1933) நோபல் பரிசு பெற்ற ஆங்கில நாவலாசிரியர். சட்டம் கற்ற இவர் அதில் ஆர்வமில்லாது தனது குடும்ப வியாபாரத்தில் கவனம் செலுத்தத் தொடங்கினார். 1897 இல் தனது முதற் சிறுகதைத் தொகுப்பைப் புனைபெயரில் வெளியிட்டார். பின்னர் நாடகங்களும் நாவல்களும் எழுதினார். 1932 இல் நோபல் பரிசு பெற்ற இவரது நாவல்கள் சில திரைப்படங்களாக்கப்பட்டுள்ளன.

வெளி இணைப்புகள் 
 குட்டன்பேர்க் திட்டத்தில் இவரது படைப்புக்கள்

நோபல் இலக்கியப் பரிசு பெற்றவர்கள்
1867 பிறப்புகள்
1933 இறப்புகள்
ஆங்கில எழுத்தாளர்கள்
பிரித்தானிய எழுத்தாளர்கள்
நோபல் பரிசு பெற்ற பிரித்தானியர்கள்
விலங்குரிமை அறிஞர்கள்
ஹேர்மன் ஹெசே

ஹேர்மன் ஹெசே (Hermann Hesse, ஜூலை 2 1877 - ஆகஸ்டு 9, 1962) இலக்கியத்துக்கான நோபல் பரிசு பெற்ற கவிஞர், நாவலாசிரியர், ஓவியர். 1946 இல் நோபல் பரிசு பெற்றார். கவிதைகள், நாவல்கள், கட்டுரைகள் எழுதிய இவரது Steppenwolf, Siddhartha, The Glass Bead Game ஆகிய படைப்புக்கள் முக்கியமானவை. சித்தார்த்தா தமிழிலும் மொழிபெயர்க்கப்பட்டுள்ளது.

வெளி இணைப்புகள் 
 குட்டன்பேர்க் திட்டத்தில் இவரது படைப்புக்கள்

மேற்கோள்கள்

நோபல் இலக்கியப் பரிசு பெற்றவர்கள்
1877 பிறப்புகள்
1962 இறப்புகள்
நோபல் பரிசு பெற்ற செருமானியர்கள்
கோபிகா (நடிகை)

கோபிகா (பிறப்பு: பிப்ரவரி 1, 1985) தமிழ், தெலுங்கு, கன்னடம் மற்றும் மலையாளத் திரைப்பட நடிகையாவார். இவர் இயற்பெயர் கேர்ளி அண்டோ ஆகும். இவர் கேரளாவில் பிறந்தார், இவரின் தந்தை ஹன்டோ பிரான்சிஸ் மற்றும் தாய் டெசி ஹன்டோவின் ஆகியோர் ஆவார்.  
தனது பன்னிரெண்டாம் வகுப்பு பள்ளிப்படிப்பை கேரளா மாநிலம், திருச்சூரில் உள்ள செயிண்ட் ராப்பெல்ஸில் பெண்கள் மேல்நிலைப்பள்ளியில் படித்து முடித்தார். பின்னர் தன் மேற்படிப்பை கோழிக்கோடு பல்கலைக்கழகத்தில் சமூகத்துவியல் படிப்பை படித்து முடித்தார்.

திருமண வாழ்க்கை

அஜிலேஷ் சாக்கோ என்பவரை 2008 ஆம் ஆண்டு மணந்தார். இவர்களது திருமணம் சூலை 27, 2008 அன்று கேரளாவில் நடந்தது. இவர்களுக்கு எமி, எய்தீன் என இரண்டு பிள்ளைகள் உள்ளனர்.

கோபிகா நடித்த திரைப்படங்கள்

தமிழ்
2007 - வீராப்பு
2006 - எம் மகன்2006 - அரண்2005 - தொட்டி ஜெயா2005 - பொன்னியின் செல்வன்2005 - கனா கண்டேன்2004 - ஆட்டோகிராப்2004 - 4 ஸ்டூடெண்ட்ஸ்கன்னடம்
 கனசின லோகாதெலுங்கு
 லேத்த மனசுலுமலையாளம்
 கிர்திச்சக்கரா சாந்துப்பொட்டு பச்சக்குதிரா ஃபோர் த பீப்பில் பிரனயமனிதூவல்''

மேற்கோள்கள் 

தமிழ்த் திரைப்பட நடிகைகள்
தெலுங்குத் திரைப்பட நடிகைகள்
மலையாளத் திரைப்பட நடிகைகள்
கன்னடத் திரைப்பட நடிகைகள்
1984 பிறப்புகள்
வாழும் நபர்கள்
இந்திய நடிகைகள்
பட்டயக் கணக்கறிஞர்

பட்டயக் கணக்கறிஞர் அல்லது பட்டயக் கணக்காளர் (Chartered Accountant) என்பது பொதுநலவாய நாடுகளிலும் அயர்லாந்திலும் உள்ள தனித்தன்மை வாய்ந்த தொழில்சார் கணக்கறிஞர்கள் குழு உறுப்பினர்களின் தகைமையினை விளம்பும் பட்டமாகும். இப் பட்டயக் கணக்கறிஞர்களின் குழு சட்டத்தன்மை உடையது. பட்டயக் கணக்கறிஞர்கள் நிதிக்கணக்கியல், முகாமைக்கணக்கியல், வரிமுறைமை, வணிக நிறுவனச் சட்டம் உட்பட பல கணக்கியல், நிதியியல் துறைகளில் உயர் பணியில் ஈடுபடும் தகைமையினை கொண்டவர்களாவார்கள்.

மேற்கோள்கள்

இவற்றையும் பார்க்க
இலங்கை பட்டயக் கணக்கறிஞர் கழகம்
இந்திய பட்டயக் கணக்கறிஞர்கள் கழகம்
கணக்கியல்
சிவகாசி (திரைப்படம்)

சிவகாசி (Sivakasi) ஆம் ஆண்டு வெளிவந்த 2005 தமிழ்த் திரைப்படமாகும். பேரரசு இயக்கத்தில் வெளிவந்த இத்திரைப்படத்தில் விஜய், அசின், பிரகாஷ் ராஜ் மற்றும் பலர் நடித்திருந்தனர்.

வகை
மசாலாப்படம்

கதை

தங்கை மீது பாசம் உள்ளவரகாத் திகழும் சிவகாசி (விஜய்) தனது சிறுவயதிலேயே குடும்பத்தில் ஏற்படும் பிரச்சனைகள் காரணமாக குடும்பத்தை விட்டுப் பிரிந்து தனியே குடித்தனம் நடத்துகின்றார் சிவகாசி.ஒரு உணவு விடுதியை நடத்திவரும் சிவகாசி அங்கு வரும் ஹேமாவா விரும்பப்படுகின்றார்.எவ்வளவு எடுத்துக் கூறியும் ஹேமா தன் மனதை மாற்றிக்கொள்ளாது சிவகாசியுடனே தங்கியும் இருக்கின்றார்.பின்னர் தனது குடும்பக் கதையினை ஹேமாவிற்குக் கூறும் சிவகாசி தனது தங்கையினைப் பார்ப்பதற்காக ஹேமாவின் விருப்பத்தின்படி தங்கை வாழும் ஊருக்குச் செல்கின்றார்.அங்கு தனது தங்கையின் குடும்பம் சிவகாசியின் அண்ணனான உடயப்பாவினால் (பிரகாஷ் ராஜ்) நடுத்தெருவுக்குக் கொண்டுவரப்படுவதை அறியும் சிவகாசி தான் யார் என்பதன் உண்மையினை தெரிவிக்காத வண்ணம் அண்ணன் உடயப்பாவிடமிருந்து பல விடயங்களை அரங்கேற்றுகின்றார் சிவகாசி.இறுதியில் தன் அண்ணனுக்குப் போட்டியாக அரசியலில் போட்டியிடும் சிவகாசி அத்தேர்தலில் வெற்றியும் பெறுகின்றார் என்பதும் குறிப்பிடத்தக்கது.

துணுக்குகள்
ஆர்காட்டு நீதிமன்றத்தின் தீர்ப்பின் படி வக்கீல்களினைப் பற்றி தவறாகத் இத்திரைப்படம் எடுக்கப்பட்டிருப்பதனால் நடிகர் விஜயை கைது செய்வதற்காக ஜூன் 10 2006 அன்று தீர்மாண்ம் கொண்டு வரப்பட்டது.மேலும் பல வக்கீல்கள் விஜய்க்கு எதிராக ஆர்ப்பாட்டம் செய்து அவரது உருவப் பொம்மையினை எரித்தனர் என்பதும் குறிப்பிடத்தக்கது.

வெளியிணைப்புகள் 
சிவகாசி

மேற்கோள்கள்

2005 தமிழ்த் திரைப்படங்கள்‎
விஜய் நடித்துள்ள திரைப்படங்கள்
இந்தியத் தமிழ்த் திரைப்படங்கள்
சிறீகாந்து தேவா இசையமைத்த திரைப்படங்கள்
நயன்தாரா நடித்த திரைப்படங்கள்
பிரகாஷ் ராஜ் நடித்த திரைப்படங்கள்
அசின் நடித்த திரைப்படங்கள்
எம். எசு. பாசுகர் நடித்த திரைப்படங்கள்
டும் டும் டும்

டும் டும் டும் (Dumm Dumm Dumm) ஆம் ஆண்டு வெளிவந்த 2001 தமிழ்த் திரைப்படமாகும். அழகம் பெருமாள் இயக்கத்தில் வெளிவந்த இத்திரைப்படத்தில் மாதவன், ஜோதிகா, விவேக் மற்றும் பலர் நடித்திருந்தனர்.

கதை

நகரவாசியான ஆதி (மாதவன்) தனது பெற்றோர்களுக்கு நலமில்லை என்ற பொய்யான காரணத்தைக் காட்டி அவனின் பெற்றோர்கள் தங்கியிருக்கும் ஊருக்கு அழைக்கப்படுகின்றான். பதற்றுடன் வரும் அவனும் பின்னர் தனக்கு பெண் பார்த்து வைத்திருப்பதைத் தெரிவிப்பதற்காகவே இவ்வாறு அழைக்கப்பட்டேன் என்பதனையும் தெரிந்து கொள்கின்றான். கிராமத்துப் பெண்ணான கங்கா (ஜோதிகா) மற்றும் ஆதி இருவரும் ஆரம்பத்தில் திருமணம் செய்வதற்கு மறுக்கின்றனர். பின்னர் இருவரும் காதலிக்கின்றனர்.

பாடல்கள்
தேசிங்கு ராஜா - ஹரிஸ் ராகவேந்திரா, சுஜாதா
சுற்றும் பூமி - ஹரினி
உன் பேரை சொன்னாலே - உன்னிகிருஷ்ணன், சாதனா சர்க்கம்
ரகசியமாய் - ஹரிகரன், சாதனா சர்க்கம், ராமநாதன்
கிருஷ்ணா கிருஷ்ணா - ஹரிஸ் ராகவேந்திரா, கார்த்திக்
அத்தான் வருவாக - மால்குடி சுபா, சித்ரா சிவராமன்

துணுக்குகள்
 இத்திரைப்படம் 105 நாட்கள் தொடர்ந்து திரையிடப்பட்டது.

மேற்கோள்

2001 தமிழ்த் திரைப்படங்கள்‎
விவேக் நடித்த திரைப்படங்கள்
மணிவண்ணன் நடித்த திரைப்படங்கள்
மாதவன் நடித்த தமிழ்த் திரைப்படங்கள்
ஜோதிகா நடித்த திரைப்படங்கள்
இந்தியத் தமிழ்த் திரைப்படங்கள்
கார்த்திக் ராஜா இசையமைத்த திரைப்படங்கள்
வி. கே. ராமசாமி நடித்த திரைப்படங்கள்
சுயம்வரம் (1972 திரைப்படம்)

சுயம்வரம் (One's Own Choice) (1972) ஆம் ஆண்டு வெளிவந்த மலையாள மொழித் திரைப்படமாகும். இத்திரைப்படமே அடூர் கோபாலகிருஷ்ணனின் முதற் திரைப்படம் என்பதும் குறிப்பிடத்தக்கது.

கதை

எழுத்தாளராகத் திகழும் விஷ்வம் அவர் மனைவியான சீதாவுடன் குடித்தனம் நடத்துகின்றார். திடீரென ஏற்படும் பணப்பற்றாக்குறையினால் அவர்கள் வசதிகள் குறையப்பெற்ற பகுதிகளில் வாழவேண்டிய சூழல் ஏற்படுகின்றது. அச்சமயம் விஷ்வத்திற்கு மரத்தொழிற்சாலையில் வேலை கிடைக்கின்றது. மேலும் குழந்தையினைப் பெற்றெடுக்கும் சீதா நோய் வாய்ப்பட்டிருந்த கணவரைப் பலிகொடுக்கின்றார். இதன்பின்னர் விதவைக் கோலம் பூண்டிருக்கின்றார் சீதா.

விருதுகள்
1973 மாஸ்கோ சர்வதேச திரைப்படவிழா (ரஷ்யா) 
 பரிந்துரைக்கப்பட்டது கோல்டன் விருது - அடூர் கோபாலகிருஷ்ணன்

1973 சிறந்த திரைப்படத்திற்கான தேசிய திரைப்பட விருது (இந்தியா)
 வென்ற விருது - கோல்டன் லோட்டஸ் விருது - சிறந்த திரைப்படம் 
 வென்ற விருது - கோல்டன் லோட்டஸ் விருது - சிறந்த இயக்குநர் 
 வென்ற விருது - சில்வர் லோட்டஸ் விருது - சிறந்த நடிகை - சாரதா
 வென்ற விருது - சில்வர் லோட்டஸ் விருது - சிறந்த ஒளிப்பதிவு - எம்.சி ரவி வர்மா

வெளியிணைப்புகள்
 சுயம்வரம் சர்வதேச திரைப்படத் தரவு தளத்தில்

1972 மலையாளத் திரைப்படங்கள்
இந்திய நாடகத் திரைப்படங்கள்
இந்திய மலையாளத் திரைப்படங்கள்
கழாத்தலையார்

கழாத்தலையார் அல்லது கழாஅத்தலையார் எனக்குறிப்பிடப்படும இவர் சங்க காலத் தமிழ்ப் புலவர்களில் ஒருவர்.  இப்புலவர் தம் பாடல் ஒன்றில் தன் மகன் வெட்டுண்டு கிடப்பதைப் பார்த்து தன் தலையைக் கழுவாமல் இருந்த ஒருத்தியைக் குறிப்பிடுகியார். இவரது பெயர் தெரியாத நிலையில் இவரை இவரது பாடலில் பயின்றுவரும் தொடரைக்கொண்டு 'கழாஅத்தலையார்' என்றனர். புறநானூற்றில் காணப்படும், 62, 65, 270, 288, 289, 368 ஆம் பாடல்கள் இப்புலவரால் பாடப்பட்டவை.

இவர் கி.மு மூன்றாம் நூற்றாண்டளவில் வாழ்ந்தவர் எனக் கருதப்படுகின்றது.

கழாஅத்தலையார் குறிப்பிடும் வரலாற்றுச் செய்திகள்

 சேரமான் குடக்கோ நெடுஞ்சேரலாதன் சோழன் வேல்பஃறடக்கைப் பெருவிறற்கிள்ளி ஆகிய இருவரும் திருப்போர்ப்புறம் என்னுமிடத்தில் தம் படைகள் சாய்ந்த பின் இருவருமாகத் தனித்து நின்று போராடி இருவருமே மாய்ந்தனர். அந்தப் போர்க்களத்தில் குற்றுயிரும் கொலையுயிருமாகக் கிடந்த சேரனை நேரில் கண்டு அவனது மார்பில் கிடந்த ஆரத்தைப் பரிசாக வழங்கும்படி இப் புலவர் கேட்கிறார்.
 போர்க்களத்தில் கரிகாலன் தன் வலிமையை வெளிப்படுத்தி வேல் வீசியபோது, அது பெருஞ்சேரலாதனின், முதுகு வழியே பாய்ந்து சென்றது. இதற்காக வருந்திய சேரன் போர்க்களத்திலேயே வடக்கிருந்து உயிர் துறந்தான்.
 வீரத் தாய்மார் போர்களம் சென்று காண்பது வழக்கம். போர்களத்தில் சாய்ந்து கிடந்த மகனை அவது தாய் தழுவ விடாமல் பருந்துகள் மொய்த்துக்கொண்டிருந்தன. ஊரார் பொற்கலத்தில் கள் வழங்கிக்கொண்டிருந்தனர். அப்போது போருக்கு அழைக்கும் ஓசை கேட்டது. அங்கிருந்த மூதிலாள் என்னும் மறக்குலப் பெண் (போருக்குச் செல்லத்) தன் மகனுக்கு ஊற்றிக் கொடுக்கும்படி வேண்டினாள்.

குறிப்புகள்

வெளி இணைப்புகள்
 கழாத்தலையார் பாடல் புறநானூறு 62
 கழாத்தலையார் பாடல் புறநானூறு 65

சங்கப் புலவர்கள்
பெயர் தெரியாச் சங்கப் புலவர்கள்
மக்கள் தொகைக்கோட்பாடு பற்றிய கட்டுரை

மக்கள் தொகைக்கோட்பாடு பற்றிய கட்டுரை (An Essay on the Principle of Population) எனும் நூல் 1798 ம் ஆண்டில் வண பிதா.தோமஸ் ரொபர்ட் மால்தஸினால் எழுதப்பட்டு வெளியிடப்பட்டது.அக்காலகட்டத்தில் மக்கள் தொகை பற்றி ஆராய்ந்து பல நூல்கள் வெளியிடப்பட்டபோதும், மக்கள்தொகைப்பெருக்கமும் அதனால் ஏற்படும் பிரச்சனைகள் குறித்த கணிதரீதியான எதிர்வு கூறலினால் இந்நூல் பலரது கவனத்தை பெற்றுக்கொண்டது.

இக் கட்டுரை நூல் பிரித்தானியாவில் மக்கள்தொகைபெருக்கம் குறித்த சர்ச்சைகள் விவாதங்களைக் தோற்றுவித்ததுடன்,மக்கள்தொகைக் கணக்கெடுப்புச் சட்டமும் (Census Act 1800) நிறைவேறுவதற்கு வழிகோலியது.இச்சட்டதின் பயனாக இங்கிலாந்தினில் 1801 ம் ஆண்டு தொடங்கி இன்றுவரை ஒவ்வொரு 10 ஆண்டுகளுக்கு ஒருமுறை மக்கள்தொகை கணக்கெடுக்கப்பட்டு வருகின்றது.

மக்கள்தொகையின் அளவானது பெருக்கல் விருத்தியின் அடிப்படையினில் (உ+ம்:2,4,8,16,32,64) அதிகரித்துச் செல்லும் போக்கு உடையது அதே சமயம் உணவு உற்பத்தியின் அளவு கூட்டல் விருத்தியின் அடிப்படையில்(உ+ம்:1,2,3,4,5,6) அதிகரிக்கும் தன்மையினை கொண்டது இதன் காரணமாக எதிர்காலத்தில் உணவு பற்றாக்குறை தோன்றும் என்றும் நாட்டினில் பலவிதமான குழப்பங்கள்,வறுமை,போர் போன்ற அழிவுஅபாயங்கள் ஏற்படும் என்ற மால்தஸ் எதிர்வுகூறலே இந் நூலின் அடிப்படைக் கருத்தாகும்.

மால்தசுக்கு எதிரான விவாதங்கள்

௧ மால்தஸ் கூறுவதைப் போல மக்கள்தொகை பெருக்கல் விகிதத்திலும் உணவு உற்பத்தி கூட்டல் விகிதத்திலும் அதிகரிக்கின்றன என்பதற்கு எந்த விதமான ஆதாரமும் இல்லை
2 உலகத்தில் பிறக்கும் ஒவ்வொரு குழந்தையும் வாயுடன் மட்டும் பிறப்பதில்லை.உலகில் உணவு மற்றும் பிறவற்றின் உற்பத்தியை அதிகரிப்பதில் தங்களின் பங்கை அளிக்க ஏதுவாக அவை இரண்டு கைகள் மற்றும் கால்களுடன்தான் பிறக்கின்றன

பதிப்பு
1798ல் வெளியிடப்பட்ட 1ம் பதிப்பினை தொடர்ந்து 1803 1806, 1807, 1817, மற்றும் 1826ல் தொடர்ச்சியாக 6 பதிப்புக்கள்வரை புதிய விபரங்களுடன் வெளியீட்டார்.1830 ம் ஆண்டில்
இவ் 6 பதிப்புக்களின் சாரம்சத்தினை தொகுத்து A Summary View on the Principle of Population எனும் நூலாக வெளியீட்டார்.

1834ம் ஆண்டில் மால்தஸ் இறந்தார்.

இவற்றினையும் பர்க்க
தொன்மைப்பொருளியல்

வெளி இணைப்புகள் 
 An Essay on the Principle of Population, 1st edition, 1798. Library of Economics and Liberty. Free online, full-text searchable.
 An Essay on the Principle of Population, 6th edition, 1826. Library of Economics and Liberty. Free online, full-text searchable. Malthus published a major revision to his first edition—his second edition—in 1803. His 6th edition, published 1826, and revising his various 2nd-5th editions, became his widely-cited 6th and final revision.

பொருளியல் நூல்கள்
மகாநகர்

மகாநகர் (The Big City, 1963) ஆம் ஆண்டு வெளிவந்த வங்காள மொழித் திரைப்படமாகும்.

வகை 
கலைப்படம்

கதை
 
1950 ஆம் ஆண்டுகளின் பின்னணியில் நடைபெறும் இத்திரைப்படத்தில் மசூம்தார் (மாதபி முகர்ஜீ) ஒரு நடுத்தர குடும்பத்தைச் சேர்ந்தவராவார்.இவரது கணவரின் வருமானம் குடும்பத்திற்குப் போதுமான அளவு இல்லாதுபோகவே இவரும் வேலை செய்யத் தொடங்ககுகின்றார்.வீடு வீடாகச் சென்று பொருட்களை விற்பனை செய்பவராக வேலையொன்றினைப்பெற்று குடும்பத்தினரிடம் மகிழ்ச்சியினை ஏற்படுத்துகின்றார்.ஆனாலும் தனது சிறு வயது மகன் தாயாரைக் காணாது மனம் நொந்து போய் வீட்டில் இருப்பதனையும் உணர்கின்றார்.இச்சமயம் வேலை செய்யும் இடத்தில் மிகுந்த வரவேற்பைப்பெறும் மஸூம்தார் வேலை செய்யும் நபர்களுடன் நெருங்கிப்பழகுவதனைத் தற்செயலாகப் பார்த்துவிடும் இவர் கணவரால் ஆரம்பத்தில் சந்தேகப்பார்வையுடன் பார்க்கப்படுகின்றார். அத்தகைகைய காரணங்களினால் தனது மனைவியை வேலை செய்யச் செல்ல வேண்டாமென அவர் கூறுகின்றார். அதே போல் வேலையை ராஜினாமா செய்வதற்கான கடிதத்தினை எடுத்துச்செல்லும் சமயம் தனது கணவர் வேலை செய்த வங்கியில் பிரச்சினை ஏற்பட்டு வேலையினை இழக்க நேரிடுகின்றது.அதனால் தனது வேலையினைத் தொடர்ந்து செய்யும் மசூம்தார் தன்னுடன் வேலை செய்த தோழி சுகயீனம் காரணமாக வேலை செய்ய வராததினையும் பொருட்படுத்தாது அவரை வேலைவிட்டு நீக்கிய காரணத்திற்காக தனது தலைமை அதிகாரியிடம் தனது ராஜினாமாக் கடிதத்தினை அளித்துப்பின் வீடு செல்கின்றார்.

விருதுகள்
 வென்ற விருது சில்வர் பியர் 1964 பெர்லின் திரைப்பட விழா. .

வெளியிணைப்புகள்
  மகாநகர் (சத்யஜித் ராயின் தளத்தில்) 

இந்திய வங்காளத் திரைப்படங்கள்
இந்திய நாடகத் திரைப்படங்கள்
ஆங்கிலத் திரைப்படங்கள்
இதயகோயில்

இதய கோயில் (Idaya Kovil) இயக்குநர் மணிரத்தினம் இயக்கத்தில், இளையராஜா இசையமைப்பில் , மோகன், ராதா, அம்பிகா  மற்றும் கவுண்டமணி உள்ளிட்டோர்  நடித்து (1985) ஆம் ஆண்டு வெளிவந்த தமிழ்த் திரைப்படம் ஆகும்.

நடிகர்கள் 
 மோகன் - சங்கர் 
 இராதா - சூர்யா 
 அம்பிகா - கௌரி 
 கவுண்டமணி - லோகிதாசன் பாகவதர் 
 கபில் தேவ்- சுரேசு
 சின்னி ஜெயந்த் - சுரேசின் நண்பர் 
 சார்லி - சார்லி 
 செந்தில் லோகிதாசன் - பாகவதரின் உதவியாளர் 
 ஜி. சீனிவாசன் ரெட்டியார்- (கௌரியின் தந்தை)
 தியாகு - சுரேசின் நண்பர்
 இளவரசு- சங்கரின் நண்பர் 
 ஒரு விரல் கிருஷ்ணா ராவ்- கனகசபை 
 மீசை முருகேசன் 
 ஓமக்குச்சி நரசிம்மன்- வயலின் கலைஞர்
 டைப்பிஸ்ட் கோபு - கடம் வாசிப்பவர்
 பசி நாராயணன் - பொன்னபலம் 
 காஜா ஷெரிப்
 மதன் பாப்-  இசை நடத்துனர்

பாடல்கள் 
"இதயம் ஒரு கோவில்" பாடலை எழுதியவர் இளையராஜா. படங்களில் ஒரு முழு பாடலை இளையராஜா எழுதியது இதுதான் முதல் முறை. அந்த சூழ்நிலைக்கு ஒரு கவிஞர் சரியாக எழுதாததால் ஒரு எடுத்துக்காட்டுக்காக பல்லவி கூற ஆரம்பித்து முழுப்பாட்டையும் இளையராஜாவே எழுதிவிட்டார்.

மேற்கோள்கள்

வெளியிணைப்புகள் 
இதய கோவில் சர்வதேச திரைப்பட தரவுத் தளத்தில்

1985 தமிழ்த் திரைப்படங்கள்‎
மோகன் நடித்த தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
அம்பிகா நடித்த திரைப்படங்கள்
கவுண்டமணி நடித்த திரைப்படங்கள்
ராதா நடித்த திரைப்படங்கள்
மணிரத்னம் இயக்கிய திரைப்படங்கள்
சார்லி நடித்த திரைப்படங்கள்
ஆஸ்திரிய மக்கள் கட்சி

ஆஸ்திரிய மக்கள் கட்சி (Österreichische Volkspartei அல்லது ÖVP) ஆஸ்திரியா நாட்டிலுள்ள ஒரு அரசியல் கட்சி ஆகும். இக்கட்சி 1945 ஆம் ஆண்டு துவக்கப்பட்டது.

இந்தக் கட்சியின் தலைவர்: வொல்ஃப்கங் ஷிச்செல்

இக்கட்சியின் இளையோர் அமைப்பு இளைய மக்கள் கட்சி (Junge Volkspartei) ஆகும்.

2002 நடைபெற்ற பாராளுமன்றத் தேர்தல்களில் இக்கட்சி 2,076,833 வாக்குகளை (42.30%) பெற்று 79 இடங்களைக் கைப்பற்றியது.

2004 அதிபர் தேர்தலில் இந்த கட்சியைச் சேர்ந்த பெனிட ஃப்எரெரொ-வல்ட்னெர் அவர்கள் 1,969,326 வாக்குகளைப் பெற்றார் (47.6%).

இந்தக் கட்சி ஐரோப்பிய பாராளுமன்றத்தில் 6 இடங்களைக் கொண்டுள்ளது.

வெளி இணைப்புகள் 
 ÖVP

மேற்கோள்கள்

ஆஸ்திரியா நாட்டின் அரசியல் கட்சிகள்
ஆஸ்திரிய சமூக ஜனநாயகக் கட்சி

ஆஸ்திரிய சமூக ஜனநாயகக் கட்சி (Sozialdemokratische Partei Österreichs) ஆஸ்திரியா நாட்டிலுள்ள ஒரு சமவுடைமை மக்களாட்சி அரசியல் கட்சி ஆகும்.
இந்தக்கட்சி 1888-ம் ஆண்டு துவக்கப்பட்டது.

இந்தக் கட்சியின் தலைவர் அல்பிரட் குசென்போவர் (Alfred Gusenbauer) ஆவார்.

அந்தக் கட்சியின் இளையோர் அமைப்பு Sozialistische Jugend Österreich ஆகும்.

2002 நடைபெற்ற பாராளுமன்றத் தேர்தல்களில் அக்கட்சி 1,792,499 வாக்குகளைப் (36.51%, 69 இடங்கள்) பெற்றது.

2004 ஆம் ஆண்டின் ஜனாதிபதித் தேர்தலில், கட்சியின் வேட்பாளரான ஹெயின்ஸ் ஃபிஷர் (Heinz Fischer), 2 166 690 வாக்குகள் (52.4%) பெற்று வெற்றி பெற்றார்.

இந்தக் கட்சி ஐரோப்பிய பாராளுமன்றத்தில் 7 இடங்களைக் கொண்டுள்ளது.

வெளி இணைப்புகள் 
 ஆஸ்திரிய சமூக ஜனநாயகக் கட்சி

மேற்கோள்கள்

ஆஸ்திரியா நாட்டின் அரசியல் கட்சிகள்
ஆஸ்திரிய சுதந்திரக் கட்சி

ஆஸ்திரிய சுதந்திரக் கட்சி (Freiheitliche Partei Österreichs அல்லது FPÖ) ஆஸ்திரியா நாட்டிலுள்ள ஒரு தேசியவாத அரசியல் கட்சி ஆகும். இக்கட்சி 1956 ஆம் ஆண்டு ஆரம்பிக்கப்பட்டது.

இந்தக் கட்சியின் தலைவர்: Heinz-Christian Strache.

அந்தக் கட்சியின் இளையோர் அமைப்பு: Ring Freiheitlicher Jugend Österreich.

2002 நடைபெற்ற பாராளுமன்றத் தேர்தல்களில் அக்கட்சி 491,328 வாக்குகளைப் பெற்று (10.1%) 18 இடங்களைக் கைப்பற்றியது. இந்தக் கட்சி ஐரோப்பியப் பாராளுமன்றத்தில் 1 இடத்தைக் கொண்டுள்ளது.

வெளி இணைப்புகள் 
 FPÖ

மேற்கோள்கள்

ஆஸ்திரியா நாட்டின் அரசியல் கட்சிகள்
1956இல் நிறுவப்பட்ட அரசியல் கட்சிகள்
ஆஸ்திரியப் பசுமைக் கட்சி

ஆஸ்திரியப் பசுமைக் கட்சி (Die Grünen - Die Grüne Alternative) ஆஸ்திரியா நாட்டிலுள்ள ஒரு அரசியல் கட்சி ஆகும். இக்கட்சி 1986 ஆம் ஆண்டு ஆரம்பிக்கப்பட்டது. இந்தக் கட்சியின் தலைவர்: Alexander Van der Bellen.
இந்தக் கட்சி Planet என்ற இதழை வெளியிடுகிறது. 2002 நடைபெற்ற பாராளுமன்றத் தேர்தல்களில் அக்கட்சி 464,980 வாக்குகளை (9.47%) பெற்று 17 இடங்களைக் கைப்பற்றியது. இந்தக் கட்சி ஐரோப்பிய பாராளுமன்றத்தில் 2 இடங்களைக் கொண்டுள்ளது.

வெளி இணைப்புகள்
www.gruene.at

மேற்கோள்கள்

ஆஸ்திரியா நாட்டின் அரசியல் கட்சிகள்
1993இல் நிறுவப்பட்ட அரசியல் கட்சிகள்
தாராண்மையாளர் மன்றம்

தாராண்மையாளர் மன்றம் (Liberales Forum) ஆஸ்திரியா நாட்டிலுள்ள ஒரு தாராண்மைவாத அரசியல் கட்சி ஆகும்.
இந்தக் கட்சி 1993-ம் ஆண்டு ஈடு சுமிட்டு என்பவரால் துவக்கப்பட்டது.

இந்தக் கட்சியின் தலைவர் அலக்சாண்டர் சாக்கு என்பவராவார். 2002 நடைபெற்ற பாராளுமன்றத் தேர்தல்களில் இக்கட்சி 48,083 வாக்குகளைப் (0.98%) பெற்றது. ஆனால் இக்கட்சியால் எந்த இடத்தையும் கைப்பற்ற முடியவில்லை. இந்தக் கட்சி ஐரோப்பிய பாராளுமன்றத்தில் 1 இடங்களைக் கொண்டுள்ளது.

வெளி இணைப்புகள் 

 www.liberale.at

மேற்கோள்கள்

ஆஸ்திரியா நாட்டின் அரசியல் கட்சிகள்
1993இல் நிறுவப்பட்ட அரசியல் கட்சிகள்
ஆஸ்திரியா கம்யூனிஸ்ட் கட்சி

ஆஸ்திரியா கம்யூனிஸ்ட் கட்சி ஆஸ்திரியா நாட்டிலுள்ள ஒரு பொதுவுடமைக் அரசியல் கட்சி ஆகும்.
அந்தக் கட்சி 1918-ம் ஆண்டு துவக்கப்பட்டது.

இந்தக் கட்சி Argument என்ற இதழை வெளியிடுகிறது.
அந்தக் கட்சியின் இளையோர் அமைப்பு Kommunistische Jugend Österreichs - Junge Linke ஆகும்.

2002 நடைபெற்ற பாராளுமன்றத் தேர்தல்களில் அக்கட்சி 27 568 வாக்குகளைப் (0.56%) பெற்றது. ஆனால் அக்கட்சியால் எந்த இடத்தையும் கைப்பற்ற முடியவில்லை.

வெளி இணைப்புகள்

KPÖ

மேற்கோள்கள்

ஆஸ்திரியா நாட்டின் அரசியல் கட்சிகள்
சமதர்ம இடதுசாரிக் கட்சி

சமதர்ம இடதுசாரிக் கட்சி (Sozialistische Links Partei) ஆஸ்திரியா நாட்டிலுள்ள ஒரு சோஷலிச அரசியல் கட்சி ஆகும். இக் கட்சி 2000 ஆம் ஆண்டு துவக்கப்பட்டது.

இந்தக் கட்சியின் தலைவராக "சோனியா குரூஷ்" (Sonja Grush) இருந்தார். இந்தக் கட்சி "வோர்வார்ட்ஸ்" (Vorwärts) என்ற இதழை வெளியிடுகிறது.

2002 இல் நடைபெற்ற பாராளுமன்றத் தேர்தல்களில் அக்கட்சி 3,906 வாக்குகளைப் (0.08%) பெற்றது. ஆனால் அக்கட்சியால் எந்த இடத்தையும் கைப்பற்ற முடியவில்லை.

வெளி இணைப்புகள்
SLP

மேற்கோள்கள்

ஆஸ்திரியா நாட்டின் அரசியல் கட்சிகள்
நிக்கராகுவா மார்க்ஸிஸ்ட்-லெனினிஸ்ட் கட்சி

நிக்கராகுவா மார்க்ஸிஸ்ட்-லெனினிஸ்ட் கட்சி (Partido Marxista-Leninista de Nicaragua) நிக்கராகுவா நாட்டிலுள்ள ஒரு பொதுவுடமைக் அரசியல் கட்சி ஆகும். இந்தக் கட்சியின் தலைவர் இசிடொரொ டெல்லெச் இருந்தார்.

1984 நடைபெற்ற பாராளுமன்றத் தேர்தல்களில் அக்கட்சி 2 இடங்கள் பெற்றது. 1990 அதிபர் தேர்தலில் இந்த கட்சியைச் சேர்ந்த இசிடொரொ டெல்லெச் அவர்கள் 8135 வாக்குகளைப் பெற்றார் (0.6%).

இந்தக் கட்சி Prensa Proletaria என்ற இதழை வெளியிடுகிறது.

மேற்கோள்கள்

நிக்கராகுவா நாட்டின் அரசியல் கட்சிகள்
மிதவாதக் கூட்டணிக் கட்சி

மிதவாதக் கூட்டணிக் கட்சி (சுவீடிஷ் மொழி: ( ) என்பது சுவீடன் நாட்டிலுள்ள ஓர் அரசியல் கட்சி ஆகும். அந்தக் கட்சி 1904-ம் ஆண்டு துவக்கப்பட்ட இந்தக் கட்சியின் தலைவர் பிரெடிக் ரெயின்பீல்ட் ஆவார். இதன் இளையோர் அமைப்பு மிதவாத இளைஞர் அணி (Moderata Ungdomsförbundet) எனப்படுகின்றது. 2006 ஆம் ஆண்டு நடைபெற்ற பாராளுமன்றத் தேர்தல்களில் 1456014 வாக்குகளைப் (26.23%,) பெற்ற இக் கட்சி 97 இடங்களை வென்றது.

இந்தக் கட்சிக்கு ஐரோப்பியப் பாராளுமன்றத்தில் 4 இடங்கள் உள்ளன.

மேற்கோள்கள்

வெளி இணைப்புகள் 
 www.moderat.se/

ஸ்வீடன் நாட்டின் அரசியல் கட்சிகள்
ஐக்கிய ஜனதா தளம்

ஐக்கிய ஜனதா தளம் (Janata Dal (United) இந்திய நாட்டிலுள்ள ஒரு அரசியல் கட்சி ஆகும். ஜனதா தளம் கட்சியில் ஏற்பட்ட பிளவின் காரணமாக இந்தக் கட்சி மதசார்பற்ற ஜனதா தளம், ஐக்கிய ஜனதா தளம் என்ற இரு பிரிவுகளாகப் பிரிந்தது. ஐக்கிய ஜனதா தளம் கட்சியில் ஜார்ஜ் பெர்னாண்டஸ் தலைமையிலான சமதா கட்சியும் இணைக்கப்பட்டது.

சின்னம் 

ஐக்கிய ஜனதா தளத்தின் சின்னமாக அம்பு சின்னம் இருந்து வருகிறது. 2004 நடைபெற்ற பாராளுமன்றத் தேர்தல்களில் அக்கட்சி 9 924 209 வாக்குகளைப் (2.6%, 8 இடங்கள்) பெற்றது.

கட்சி அங்கீகாரம்
இந்த கட்சி பீகார்,ஜார்கண்ட் ஆகிய மாநிலங்களில் தேர்தல் ஆணையத்தால் அங்கீகரிக்கப்பட்ட மாநில கட்சியாக இருந்தது. ஜூலை 29, 2010 அன்றைய தேர்தல் ஆணையத்தின் ஆணைப்படி இதற்கான மாநில கட்சி என்ற அங்கீகாரம் ஜார்கண்ட் மாநிலத்தில் விலக்கிக்கொள்ளப்படுகிறது. இக்கட்சிக்கா ஒதுக்கப்பட்ட அம்பு சின்னத்தை இன்னும் ஆறு ஆண்டுகளுக்கு அங்கு பயன்படுத்த அனுமதித்ததுள்ளது.

மேற்கோள்கள்

இந்திய அரசியல் கட்சிகள்
2003இல் நிறுவப்பட்ட அரசியல் கட்சிகள்
1999இல் நிறுவப்பட்ட அரசியல் கட்சிகள்
பீகார் அரசியல் கட்சிகள்
ஐக்கிய ஜனதா தளம்
தெலுங்கு தேசம் கட்சி

தெலுங்கு தேசம் கட்சி இந்திய நாட்டிலுள்ள ஒரு அரசியல் கட்சி ஆகும். இக்கட்சி 1982-ம் ஆண்டு என். டி. ராமராவ் என்பவரால் துவக்கப்பட்டது. இந்தக் கட்சியின் தலைவராக இப்போது என். சந்திரபாபு நாயுடு (N. Chandrababu Naidu) இருக்கிறார். அந்தக் கட்சியின் இளையோர் அமைப்பு தெலுகு யுவதா ஆகும். 2004 ஆம் ஆண்டு நடைபெற்ற பாராளுமன்றத் தேர்தலில் அக்கட்சி 11,844,811 வாக்குகளைப் (3.0%, 5 இடங்கள்) பெற்றது.

தேர்தல் வரலாறு

சட்டமன்ற தேர்தல்
ஆந்திர சட்டமன்றத்தில் மொத்தமுள்ள தொகுதிகள் 294

மக்களவைத் தேர்தல்
ஆந்திரத்தில் மொத்தமுள்ள மக்களவைத் தொகுதிகள் 42

மேற்கோள்கள்

வெளி இணைப்புகள் 
 TDP

ஆந்திர அரசியல் கட்சிகள்
1982இல் நிறுவப்பட்ட அரசியல் கட்சிகள்
தெலங்காணா அரசியல் கட்சிகள்
மேற்கு வங்காளம் சோசலிசக் கட்சி

மேற்கு வங்காளம் சோஷலிசக் கட்சி மேற்கு வங்காளம் நாட்டிலுள்ள ஒரு சமதர்மவாதி அரசியல் கட்சி ஆகும். இந்தக் கட்சியின் தலைவர் கிரனமோய் நந்தா இருந்தார்.

இந்திய அரசியல் கட்சிகள்
மேற்கு வங்காள அரசியல் கட்சிகள்
சேர்வை

சேர்வை என்பது தமிழகத்தில் பல்வேறு சாதிகளால் பயன்படுத்தப்படும் ஒரு பட்டப் பெயராகும். தமிழ்நாட்டில் முத்தரையர்,  கோனார், முக்குலத்தோர் மற்றும் வெள்ளாளர் ஆகிய சாதியினருக்கு சேர்வை பட்டம் உள்ளது. தெலுங்கு மொழி பேசும் கொல்லா, கன்னட மொழி பேசும் வொக்கலிகர்களான கப்பிலியர் கவுண்டர்களுக்கும் சேர்வை என்ற பெயர் இருந்து வருகிறது. சேர்வை என்றால் அரசு சார்ந்த சேவையில் ஈடுபட்ட ஒரு குறிப்பிட்ட எண்ணிக்கை கொண்ட பணிக்குழுவினர் எனப்படும். அரசு சேவகம் (சேவை) என்பதே சேர்வையாக மருவியது. பொதுவாக மன்னராட்சிக் காலங்களில் கோயில் மற்றும் அரண்மனையில் கோசாலைக்காவல், கணக்காயர், பண்டாரக்காவல், படிக்காவல், மேல்காவல், பல்லக்கு தூக்குதல், பராமரித்தல் மற்றும் பராமரிப்புப்பணி, அக்கசாலைக்காவல் ஆகிய வேலைகளை செய்த மக்கள் குறிப்பிட்ட எண்ணிக்கையில் இருப்பார்கள். ஒவ்வொரு துறை சார்ந்த சேவை செய்வோரும் ஒரே குழுவாக, அதாவது கோசாலைக்காவல் சேர்வை, பண்டாரக்காவல் சேர்வை என்பது போல தனித்தனியே வழங்கப்பட்டுள்ளனர். மேலும், சேர்வைக்காரர்கள் என்பவர்கள் அந்தந்த சேவைக்குழுவின் தலைமை பொறுப்பில் உள்ளவர்கள். மன்னராட்சியில் கோவில், அரண்மனை இவற்றில் சேவை செய்தவர்களை அரசாங்கப்பணியாளர், அரச ஊழியம் செய்வோர் என்ற பொருளில் சேர்வை என்று அழைத்தனர். அதே வேளையில், சேர்வை என்ற பட்டம்  தளபதிகளுக்கும், சில குறுநில மன்னர்களுக்கும் உண்டு. சேர்வைக்காரர் பட்டம் உள்ளவர்களின் சமுதாயத்தை பொருத்து அவர்களின் பதவியும், பதவியை பொருத்து அவர்களின் அதிகாரமும் மாறுபடும். கி, பி, 1746-62 வரை சிவகுமார முத்து விஜய ரகுநாத சேதுபதி மன்னரது பிரதானியாக இருந்த வெள்ளையன்‌ சேர்வைக்காரர்‌ ,  கி.பி.1795 இல் முத்துஇராமலிங்க விஜய ரகுநாத சேதுபதி மன்னரது பிரதானியாக இருந்த மயிலப்பன் சேர்வைகாரர், விஜயரகுநாதராய தொண்டைமான் மன்னரின் படை தளபதி ஆவுடையப்ப சேர்வைக்காரர்‌, மல்லாக்கோட்டை நாடு வடக்கு வட்டத்தில் உள்ள திருமலை பகுதிக்கு மருதுபாண்டியர்களால் திசைக்காவலராக நியமிக்கப்பட்டிருந்த கருவாப்பாண்டியன் சேர்வை போன்றவர்கள் வரலாற்றில் குறிப்பிடத்தக்கவர்கள்.

மேற்கோள்கள்  

சாதிகள்
இந்தியாவில் பட்டங்கள்
காதலன் (திரைப்படம்)

காதலன் (Kadhalan) 1994 ஆம் ஆண்டு வெளிவந்த தமிழ்த் திரைப்படமாகும். ஷங்கர் இயக்கத்தில் வெளிவந்த இத்திரைப்படத்தில் பிரபு தேவா, நக்மா, வடிவேலு மற்றும் பலர் நடித்திருந்தனர். இத்திரைப்படம் பிரேமிக்குடு என்ற பெயரில் தெலுங்கிலும், ஹம்சே ஹாய் முக்காபலா என்ற பெயரில் இந்தியிலும் மொழிபெயர்ப்பு செய்யப்பட்டது. இத்திரைப்படத்தில் சிறப்பாக நடித்ததற்காக, நக்மாவிற்கு பிலிம்பேர் விருது வழங்கப்பட்டது.

வகை 
காதல்படம்

நடிகர்கள்

 பிரபுதேவா - பிரபு
 நக்மா - சுருதி
 வடிவேலு (நடிகர்) - வசந்த்
 ரகுவரன் - மாலி என்கிற மல்லிகார்ஜூனா
 கிரீஷ் கர்னாட் - காக்கர்லால் சத்தியநாராயணா
 எஸ். பி. பாலசுப்பிரமணியம் - கதிரேசன்
 அல்லு ராமலிங்கம் - சுருதியின் தாத்தா
 மனோரமா - சுருதியின் பாட்டி
 அஜய் ரத்தினம்
 பாலகுமாரன் - கல்லூரி பிரின்ஸ்பெல்
 தாமு - பிரபுவின் நண்பன்
 கவிதா - சுருதியின் அம்மா
 பத்மப்பிரியா - பிரபுவின் அம்மா
 ஷங்கர் (திரைப்பட இயக்குநர்) - கௌரவத் தோற்றம்
 ராஜூ சுந்தரம்  - கௌரவத் தோற்றம்

குரல் கொடுத்தவர்கள்
 விக்ரம் - பிரபு தேவா
 சரிதா - நக்மா
 கிட்டி - கிரீஷ் கர்னாட்

கதை 

மாணவர்கள் தலைவராக பதவி வகிக்கும் பிரபு (பிரபு தேவா) தமிழக ஆளுனரான காக்கர்லா சத்யநாராயனா சிறப்பு விருந்தினராகப் பங்குபெறும் விழாவிற்கு அழைப்புவிடுக்கச் செல்லும் பிரபு அங்கு அவர் மகளான ஸ்ருதியைக் காண்கின்றார். அப்பெண்ணின் அழகில் மயங்கும் பிரபு அவரைத் தனது கனவுக்கன்னியாகவும் தேர்ந்தெடுத்துக் காதலிக்கின்றார். பல பிரச்சனைகளின் பின்னர் இவரும் இவரின் நண்பரும் சேர்ந்து ஸ்ருதியினைப் பற்றிய பல தகவல்களைப் பெற முயற்சிக்கின்றனர். இவரைப் பின்தொடர்ந்து செல்லும் பிரபு அவர்தன் காதலியைக் கவரும் வகையில் பலமுறைகள் முயற்சிகள் செய்தும் தோற்றுப்போகின்றார். இறுதியில் அவர் வீட்டிற்குள்ளேயே சென்று பரத நாட்டியம் ஆடி தன் காதலியின் முகத்தினை வரைந்து காதலியின் மனம் கவர்கின்றார் பிரபு. இந்நிகழ்வைத் தொடர்ந்து பிரபுவைக் காதலிக்கின்றார் ஸ்ருதி. இவர்கள் இருவரின் காதலினை அறியும் ஸ்ருதியின் தந்தையும் பிரபுவின் மீது பொய்வழக்கு போட்டு காவல்துறையில் முறையிடுகின்றார். பிரபுவைக் கைதுசெய்யும் காவல்துறையினர் அவரை காவல்துறையில் பணிபுரியும் அவர் தந்தையின் மூலம் அடித்துக் கொடுமைப்படுத்துகின்றனர். பின்னர் தன் மகனை அடித்துவிட்டோம் என தெரிந்து மனம் நொந்து போகின்றார் பிரபுவின் தந்தை. இதற்கிடையில் ஸ்ருதியின் தந்தையினால் ஏற்பாடு செய்யப்பட்டிருந்த பொதுமக்களின் மீதான தீவிரவாத தாக்குதலை செய்ய முயலும் ரகுவரன் பின்னைய காலங்களில் அவர் தன்னை ஏமாற்றிவிட்டதனை அறிந்து ஸ்ருதியின் தந்தையைக் கொல்ல முயல்கின்றார். ஸ்ருதியின் தந்தை மற்றும் ஸருதி போன்றவர்களைக் காப்பாற்றும் பிரபு பின்னர் ஸ்ருதியுடன் சேர்கின்றார் என்பதே திரைக்கதை.

மேற்கோள்கள்

வெளி இணைப்புகள் 
பன்னாட்டுத் திரைப்படத் தரவு தளத்தில்
 என்னவளே அடி என்னவளே... பாடல் - நிலாமுற்றம் தளத்தில் எழுத்துவடிவில்

1995 தமிழ்த் திரைப்படங்கள்
இந்தியத் தமிழ்த் திரைப்படங்கள்
ரகுவரன் நடித்த திரைப்படங்கள்
மனோரமா நடித்த திரைப்படங்கள்
ஏ. ஆர். ரகுமான் இசையமைத்த திரைப்படங்கள்
பிரபுதேவா நடித்த திரைப்படங்கள்
வடிவேலு நடித்த திரைப்படங்கள்
எஸ். பி. பாலசுப்பிரமணியம் நடித்த தமிழ்த் திரைப்படங்கள்
ஷங்கர் இயக்கிய திரைப்படங்கள்
ஆச்சார்யா (திரைப்படம்)

ஆச்சார்யா 2006 ஆம் ஆண்டு வெளிவந்த தமிழ்த் திரைப்படமாகும்.

கதை 

சாமி என்று அழைக்கப்படும் நந்தன் (விக்னேஷ்) அந்தணர் குடும்பத்தைச் சேர்ந்தவன்.இளவயதிலேயே ஒவ்வொரு வீடாகச் சென்று உணவு வாங்கி உண்ணும் பழக்கத்தினைக் கொண்டிருக்கும் அவன் சிறிது காலங்களிலேயே தனது தாயாரையும் இழக்க நேரிட்டது.இச்சமயம் ஓர் இஸ்லாமியரின் அரவணைப்பால் எடுத்து வளர்க்கப்படும்  நந்தன் ஒருசமயம் வேறொரு ஊருக்குச் செல்ல நேரிட்டது.அப்பொழுது அங்குவரும் இரு திருடர்களால் நந்தன் கொண்டு சென்றிருந்த பை திருடுப்போகின்றது. அதேசமயம் அத்திருடர்கள் பேருந்து நிலையத்தற்கருகிலேயே நித்திரை கொண்டிருந்த நந்தன் மீது சாராயத்தினையும் ஊற்றிவிட்டுச் சென்றனர் அவர்களைப் பிடிப்பதற்காக ஓடிச் செல்லும் நந்தன் வழியில் காவல்துறையினரைக் கண்டு அத்திருடர்களைப் பற்றிக் கூறுகின்றார்.ஆனால் இவர் மீது சாராய வாடை வரவே அவரை காவல்துறையினர் கைது செய்து செல்கின்றனர்.அங்கு பல துன்புறுத்தலின் பின்னர் காவல் துறை அதிகாரிகள் நடந்த உண்மையினைத் தெரிந்து கொள்கின்றனர்.பின்னர் சிறுது காலம் அக்காவல் நிலையத்தில் பணிபுரியும்  நந்தன் அங்கிருந்து பெண்ணொருவரின் உதவியை நாடிச் செல்கின்றார்.அப்பகுதிக்கு தலைவிப் பொறுப்பை உடைய அப்பெண்ணும் நந்தன் மீது அன்பு செலுத்துகின்றார்.பின்னர் அங்கு ஏற்படும் கலவரங்களினால் அப்பெண் கொல்லப்படவே கொன்றவர்களைக் பழி தீர்க்கின்றார்கள் நந்தன் மற்றும் அவர் குழுவினர்.இச்செய்தி கேட்டறியும் காவல்துறையின் தலைமைப் பீடத்திலிருந்து வரும் கட்டளையின் படி அங்கு அடாவடித்தனம் செய்யும் அனைவரையும் சுட்டுத்தள்ளுமாறு உத்தரவு கிடைக்கின்றது.அதன்படி ஒவ்வொருவரும் சுட்டுக் கொலை செய்யப்படுவதால்,நந்தன் இவற்றைத் தட்டிக் கேட்கின்றார். இவற்றெல்லாவற்றிற்கும் காரணமான தேவரைக் கைது செய்யவும் காவல்துறையினரிடம் கேட்டுக் கொள்கின்றார்.அதன்படியே காவல்துறையினரும் செய்கின்றனர் இதற்கிடையில் நந்தன் காதலித்த பெண் தேவரைக் கைது செல்லும் வழியில் தேவரின் காவலாளியால் சுட்டுக் கொள்ளப்படுகின்றதும் குறிப்பிடத்தக்கது.

மேற்கோள்கள்

2006 தமிழ்த் திரைப்படங்கள்
இந்தியத் தமிழ்த் திரைப்படங்கள்
சிறீகாந்து தேவா இசையமைத்த திரைப்படங்கள்
அறிமுக இயக்குநர் திரைப்படங்கள்
நாசர் நடித்த தமிழ்த் திரைப்படங்கள்
வடிவுக்கரசி நடித்த தமிழ்த் திரைப்படங்கள்
இந்திரா (தமிழ்த் திரைப்படம்)

இதே பெயரில் உள்ள தெலுங்குத் திரைப்படத்தைப் பற்றி அறிய, இந்திரா (தெலுங்குத் திரைப்படம்) கட்டுரையைப் பார்க்கவும்.

இந்திரா (1995) ஆம் ஆண்டு வெளிவந்த தமிழ்த் திரைப்படம் ஆகும். சுஹாசினி இயக்கத்தில் வெளிவந்த இத்திரைப்படத்தில் அரவிந்த் சாமி, அனுராதா ஹாசன், ராதாரவி, நாசர் போன்ற பலர் நடித்துள்ளனர். இத்திரைப்படம் டோக்யோவில் வெளியிடப்பட்டு வரவேற்பைப் பெற்றதும்  குறிப்பிடத்தக்கது.

வகை 

கலைப்படம் / நாடகப்படம்

பாடல்கள்
பாடலாசிரியர் - வைரமுத்து

மேற்கோள்கள்

வெளியிணைப்புகள்
இந்திரா

1995 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
ஏ. ஆர். ரகுமான் இசையமைத்த திரைப்படங்கள்
ராதாரவி நடித்த திரைப்படங்கள்
நாசர் நடித்த தமிழ்த் திரைப்படங்கள்
ஜனகராஜ் நடித்த திரைப்படங்கள்